సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఐదు వస్తువులపై జీఎస్టీ తొలగింపు
కేంద్ర ప్రభుత్వం నూతనంగా తీసుకొచ్చిన వస్తు సేవల పన్ను (జీఎస్టీ) పరిధిలోకి చేనేతను తీసుకురావడంపై మొదటి నుంచి నిరసనలు వ్యక్తమవుతూనే ఉన్నాయి.
TNN | Updated:
Sep 19, 2017, 08:37AM IST
కేంద్ర ప్రభుత్వం నూతనంగా తీసుకొచ్చిన వస్తు సేవల పన్ను (జీఎస్టీ) పరిధిలోకి చేనేతను తీసుకురావడంపై మొదటి నుంచి నిరసనలు వ్యక్తమవుతూనే ఉన్నాయి. చేనేత రంగానికి, సగటు వినియోగదారునికి నష్టం కలిగించేలా కేంద్ర ప్రభుత్వం నిర్ణయం తీసుకోవడం తగదని ఆందోళన చేస్తున్నారు. ఈ నిర్ణయాన్ని పునః పరిశీలించి చేనేత రంగానికి జీఎస్టీ నుంచి మినహాయింపు ఇవ్వాలని కోరుతున్నారు. మొత్తానికి వీరి మొరను కేంద్ర ప్రభుత్వం ఆలకించింది. చేనేత ముడి సరుకులతోపాటు మరికొన్ని వస్తువుల రేట్లను కేంద్ర ప్రభుత్వం సవరించింది.
ఈనెల 9న హైదరాబాద్&zwnj;లో జరిగిన జీఎస్టీ కౌన్సిల్ 21వ సమావేశంలో నిర్ణయించిన మేరకు మొత్తం 40 వస్తువుల పన్ను శ్లాబులను మారుస్తూ ప్రభుత్వం సోమవారం నోటిఫికేషన్ విడుదల చేసింది. దీని ప్రకారం ఖాదీ వస్త్రాలు, చేనేత చరఖాలు, మట్టి విగ్రహాలు, పత్తి చెక్క, చీపుర్లను జీఎస్టీ నుంచి మినహాయించింది. ప్రస్తుతం ఖాదీ వస్త్రాలు, చీపుర్లు, పత్తి చెక్కపై ఐదు శాతం జీఎస్టీ ఉండగా.. మట్టి విగ్రహాలపై 28 శాతం, చేనేత చరఖాలపై 18 శాతం జీఎస్టీ ఉంది. తాజా మినహాయింపు నేపథ్యంలో ఇక నుంచి ఈ వస్తువుల క్రయవిక్రయాలపై ఎలాంటి పన్ను చెల్లించాల్సిన అవసంర ఉండదు. అలాగే మరో 35 వస్తువులపై కూడా జీఎస్టీని తగ్గించారు.